ปีนี้เป็นปีทองของเจ้ากาแฟถุงกระดาษเสียจริงๆเลย เดินไปที่ไหนก็จะเห็นร้านกาแฟเปิดใหม่แล้วมีป้ายบอกว่าเป็นกาแฟถุงกระดาษเก็บความเย็นบ้าง รักษาสิ่งแวดล้อมบ้าง แต่จะอะไรก็ตามมันฮิตมากอย่างร้านมิสเตอร์ดอย ร้านใหม่ใต้ตึกอับดุลลาฮิม ร้านเพิ่งเปิดได้ไม่นานและเปิดตัวราคาที่ 25 บาททุกเมนู โดยเค้าจะไม่ได้ชงใหม่เป็นแก้วต่อแก้วนะค่ะ เค้ามีน้ำต่างๆอย่าง กาแฟโบราณ กาแฟเนส โกโก้ ชาเย็น นมเย็นฯ ทำใส่หม้อไว้แล้ว พอสั่งก็ตักจากหม้อใส่ถุงให้เลย รสชาติก็โอเคดีค่ะ ค่อนข้างเข้มข้นดีแม้ว่าจะใส่น้ำแข็งให้เยอะมากก็ตาม แต่ถ้าทิ้งไว้นานก็ไม่อร่อยเพราะจะจืดจากน้ำแข็งที่ละลาย เปิดมาได้เกือบ 2 เดือนเค้าปรับราคาขึ้นแล้วนะจ๊ะ ตอนนี้ปรับราคาโกโก้เย็นเป็น 30 บาทแล้วค่ะ ส่วนเมนูอื่นจะขึ้นราคาหลังปีใหม่ค่ะ